เดอะ วัน เอ็นเตอร์ไพรส์
บริษัท เดอะ วัน เอ็นเตอร์ไพรส์ จำกัด (เดิม: บริษัท เอ็กแซ็กท์ จำกัด และ บริษัท ซีเนริโอ จำกัด) เป็นบริษัทที่ดำเนินการผลิต ละคร เกมโชว์ วาไรตี้ ให้กับช่องวัน และเป็นผู้ถือหุ้นใหญ่ของ บริษัท วัน สามสิบเอ็ด จำกัด ผู้ถือใบอนุญาตประกอบกิจการดิจิทัลทีวีช่องวันในเครือ จีเอ็มเอ็ม แกรมมี่ จาก กสทช. ก่อตั้งขึ้นเมื่อวันที่ 24 ธันวาคม พ.ศ. 2557 ในชื่อ บริษัท จีเอ็มเอ็มวัน ทีวี เทรดดิง จำกัด โดยจีเอ็มเอ็ม แกรมมี่ และ กลุ่มของนายถกลเกียรติ วีรวรรณ ประกอบไปด้วย ถกลเกียรติ วีรวรรณ บริษัท ซีเนริโอ จำกัด และบริษัท วัน ทำ ดี จำกัด ถือหุ้นในสัดส่วน 51% ต่อ 49% ด้วยทุนจดทะเบียน 900,000,000 บาท ภายหลังได้เพิ่มทุนจดทะเบียนเป็น 1,275,000,000 บาท และได้บริษัท ประนันท์ภรณ์ จำกัด บริษัทในกลุ่มปราสาททองโอสถ ของ ปรมาภรณ์ ปราสาททองโอสถ มาร่วมเป็นผู้ถือหุ้นใหญ่ของบริษัท และเพิ่มทุนจดทะเบียนเป็น 3,810,000,000 บาท
โสด Stories
โสด Stories เป็นละครโทรทัศน์ประเภทซีรีส์ แนวโรแมนติก-คอมเมดี ผลิตโดย บริษัท เอ็กแซ็กท์ จำกัด - บริษัท ซีเนริโอ จำกัด และ บริษัท อู่ข้าวอู่น้ำ ภาพยนตร์ จำกัด สร้างจากเค้าโครงเรื่องโดย เอกชัย เอื้อครองธรรม, นิพนธ์ ผิวเณร, ศิริลักษณ์ ศรีสุคนธ์ บทโทรทัศน์โดย ทีมไรท์เตอร์แลป, วิลาสินี เรืองประจวบกุล, อัลวา ริตศิลา, ดนุพล ฉายเหมือนวงศ์, สืบพงศ์ ศรีหะไตร, ธนกฤต กฤษณยรรยง, สุชาวินันท์ พินทะกัง ควบคุมบทโทรทัศน์โดย พันธุ์ธัมม์ ทองสังข์, กรัณย์ คุ้มอนุวงศ์ อำนวยการผลิตโดย ถกลเกียรติ วีรวรรณ, นิพนธ์ ผิวเณร ดูแลการผลิตโดย พันธุ์ธัมม์ ทองสังข์ กำกับการแสดงโดย กรัณย์ คุ้มอนุวงศ์ ออกอากาศครั้งแรกทางสถานีโทรทัศน์ ช่องวัน เริ่มออกอากาศเมื่อวันที่ 7 สิงหาคม - 25 ธันวาคม พ.ศ. 2559 ทุกวันอาทิตย์ เวลา 20.50 - 21.50 น. ต่อมาทาง กสทช. ได้สั่งให้เพิ่มเรทจากเดิม น.13+ เป็น น.18+ พร้อมเลื่อนเวลาออกอากาศเป็น 22.20 - 23.20 น. เริ่ม 20 พฤศจิกายนนี้ เป็นต้นไป